laion/Wikipedia-Exotic huggingface dataset:
დედა ენა

„დედა ენა“ ანუ „ანბანი და პირველი საკითხავი წიგნი სახალხო შკოლებისათვის“ — ქართული ენის ორიგინალური სახელმძღვანელო დაწყებითი სკოლებისათვის, შექმნილია იაკობ გოგებაშვილის მიერ. გამოიცა 1876 წელს. „დედა ენაში“ ორი წლის კურსის მასალაა. წერა-კითხვა ისწავლება ბგერითი ანალიზურ-სინთეზური მეთოდით. 1906 წლიდან „დედა ენა“ 2 წიგნად გამოიცა: პირველში მოთავსებულია წერა-კითხვის შესასწავლი მასალა, მეორეში — საყმაწვილო მხატვრული თხზულებები, ხალხური შემოქმედების ნიმუშები და საბუნებისმეტყველო, გეოგრაფიული, ისტორიული და ეთნოგრაფიული შინაარსის მეცნიერულ-პოპულარული სტატიები. „დედა ენას“ საფუძვლად უდევს მაღალი დიდაქტიკურ-მეთოდიკური პრინციპები, გამსჭვალულია ხალხურობის სულისკვეთებით. ავტორის სიცოცხლეში (1912 წლამდე) იგი 33-ჯერ გამოიცა. ი. გოგებაშვილის გარდაცვალების შემდეგ „დედა ენის“ გამოეცემა მიენდო სპეციალურ კომისიას, რომელსაც ლ. ბოცვაძე ხელმძღვანელობდა. 1876-1925 წლებში „დედა ენა“ 45-ჯერ გამოიცა. ძირითადად ი. გოგებაშვილის ბგერითი ანალიზურ-სინთეზური მეთოდია მომარჯვებული ვ. ძიძიგურისა და ა. გვახარიას „დედა ენის“ 1935-1943 წლების გამოცემებში. ი. გოგებაშვილის „დედა ენის“ საფუძველზეა შედგენილი და 1944 წლიდან სისტემატურად გამოდის ნ. ბოცავიძისა და ე. ბურჯანაძის „დედა ენა“ (2 წიგნად) I და II კლასელებისათვის (ამჟამად I კლასის „დედა ენა“ 2 ნაწილად გამოდის). ი. გოგებაშვილის „დედა ენის“ მიხედვითაა აგებული ვ. რამიშვილის მიერ შედგენილი მოსამზადებელი კლასის „დედა ენა“ და იმ I კლასის „დედა ენა“, რომელმაც გაიარა მოსამზადებელი კლასი (პირველად გამოიცა 1973). 1976 წელს ზეიმით აღინიშნა „დედა ენის“ 100 წლისთავი; საიუბილეოდ დაისტამბა 1876 და 1912 წლების გამოცემები. 1994 წელს რუსთაველის თეატრში დაიდგა „დედა ენის“ მოტივზე აგებული სპექტაკლი „იაკობის სახარება“ (რეჟისორი რობერტ სტურუა). 2019 წელს საქართველოს IX მოწვევის პარლამენტმა იაკობ გოგებაშვილის „დედა ენა“ ოფიციალურ საგანმანათლებლო პროცესში დააბრუნა. ვიკისაწყობში არის გვერდი თემაზე: დედა ენა რამიშვილი ვ., ენციკლოპედია „საქართველო“, ტ. 2, თბ., 2012. — გვ. 347. ↑ ზაზა გაბუნია: მნიშვნელოვანია, რომ ჩვენს პირველკლასელებს ექნებათ საშუალება იაკობ გოგებაშვილის გენიალური ქმნილებით მიიღონ განათლება სკოლებში. დაარქივებულია ორიგინალიდან — 2020-10-26. ციტირების თარიღი: 2019-09-17.
ბოემონდ III

ბოემონდ III ანტიოქელი (ფრანგ. Bohemond III d'Antioche) — ანტიოქიის მთავარი 1163-1201 წლებში. ის იყო კონსტანციასა და რაიმუნდის უფროსი ვაჟი. იგი ტახტზე მას შემდეგ ავიდა, რაც დედამისი ტახტიდან გადააყენა ერთ-ერთმა ანტიოქელმა დიდგვაროვანმა თოროს II-ის დახმარებით. 1164 წელს ბოემონდი ტყვედ ჩავარდა ჰარიმის ბრძოლაში დამარცხების შემდეგ, მაგრამ მალევე გაათავისუფლა ზენგიმ, რათა თავიდან აერიდებინა კონფლიქტი ბიზანტიასთან. იგი გაემგზავრა ბიზანტიაში და შეხვდა მანუელ II-ს, რომელმაც დაარწმუნა ის, რომ ანტიოქიაში აღდგენილიყო მართლმადიდებლური საპატრიარქო. ანტიოქიის ლათინმა პატრიარქმა, აიმერი ლიმოჟელმა ანტიოქია აკრძალულად გამოაცხადა. ბოემონდმა იგი აღადგინა 1170 წელს, მას შემდეგ, რაც გარდაიცვალა ბერძენი პატრიარქი. ბოემონდი ბიზანტიის იმპერიის ახლო მოკავშირედ დარჩა. იგი ბიზანტიას ეხმარებოდა მლეჰის წინააღმდეგ ბრძოლაში, რათა აღედგინა მისი ძალაუფლება კილიკიაში. ბოემონდმა კავშირი შეკარა ალეპოსა და დამასკოს მუსლიმ მმართველებთან სალადინის წინააღმდეგ, რომელიც აპირებდა მუსლიმური სამყაროს გაერთიანებას ჯვაროსნების დასამარცხებლად. ის გაშორდა თავის მეორე ცოლს და შეირთო ანტიოქელი დიდგვაროვანი, რის გამოც პატრიარქმა 1180 წელს განკვეთა. ბოემონდმა აიძულა სომხები, რათა მიეღოთ მისი პროტექტორატი კილიკიის ტერიტორიაზე გვიან 1180-იანებში. 1187 წელს ტრიპოლის ტახტი თავის მეორე ვაჟს გადასცა. 1188 წელს სალადინმა სამთავროს უდიდესი ნაწილი დაიპყრო და მშვიდობის დასამყარებლად ბოემონდმა არ დაახმარა ჯარები ჯვაროსნებს მესამე ჯვაროსნული ლაშქრობის დროს. 1190-იან წლებში, ლევონ I-ის ექსპანსიურმა პოლიტიკამ გამოიწვია ხანგრძლივი კონფლიქტი ანტიოქიასა და კილიკიის სამეფოს შორის. 1194 წელს ბოემონდი ლევონმა დაატყვევა, ამის შემდეგ ლევონმა დაიკავა ანტიოქია, მაგრამ ქალაქის მცხოვრებლებმა შექმნეს კომუნა და სომეხი ჯარისკაცები ქალაქიდან გააძევეს. ბოემონდი გათავისუფლდა მას შემდეგ, რაც სცნო ლევონის დამოუკიდებლობა. შემდეგი კონფლიქტი ამ ორ სამთავროს შორის დაიწყო ბოემონდის გარდაცვალების შემდეგ, ბოეონდის შვილს — ბოემონდ IV-სა და რაიმუნდ IV-ის შვილ რაიმუნდ რუპენს შორის. ორივე მათგანი იბრძოდა სამთავროს ტახტის ხელში ჩაგდების მიზნით. რუპენს ეხმარებოდა მისი ნათესავი ლევონ I, რამაც გამოიწვია კონფლიქტი. ეს ბრძოლა 1219 წლამდე გაგრძელდა. Letters from the East: Crusaders, Pilgrims and Settlers in the 12th–13th Centuries (Translated by Malcolm Barber and Keith Bate) (2010). Ashgate. ISBN 978-0-7546-6356-0. The Chronicle of Ibn Al-Athir for the Crusading Period from Al-Kamil Fi'l-Ta'rikh (Part  2: The Years 541-582/1146-1193: The Age of Nur ad-Din and Saladin) (Translated by D.  S. Richards) (2007). Ashgate. ISBN 978-0-7546-4078-3.
დედას ლევანა

დედას ლევანა (ნამდვილი სახელი და გვარი — ლევან ივანეს ძე ასაბაშვილი; დ. 15 დეკემბერი, 1859, სოფ. შილდა, ახლანდ. ყვარლის მუნიციპალიტეტი, — გ. 1934, იქვე) — ქართველი სახალხო მომღერალი. ქართლ-კახური სასიმღერო შემოქმედების უბადლო მცოდნე და შემსრულებელი. დაიბადა და ცხოვრობდა სოფ. შილდაში. ჰქონდა ფართო დიაპაზონის, ძლიერი, მოქნილი, მომხიბლავი ტენორი. დიდი ოსტატობით ასრულებდა კახური სიმღერების კლასიკურ ნიმუშებს: „ჩაკრულოს“, გრძელ „მრავალჟამიერს“, „ხეუროს“, „გუშინ შვიდნი გურჯანელნის“, „ჩონგუროს“, მაყრულებს და სხვა. 1908 წელს კომპოზიტორმა ზაქარია ფალიაშვილმა იმოგზაურა კახეთში, კერძოდ სოფ. შილდაში, სადაც მოისმინა და ჩაიწერა დედას ლევანასა და მისი მეგობრების მიერ შესრულებული 15 სიმღერა. დედას ლევანათან მეგობრობდნენ ტიციან ტაბიძე, გიორგი ქუჩიშვილი, იოსებ მჭედლიშვილი. ამ უკანასკნელის ინიციატივითა და მეცადინეობით მოეწყო 1927 წელს მოეწყო დედას ლევანას საჯარო გამოსვლა შილდელ მომღერლებთან ერთად რუსთაველის თეატრის სცენაზე (პოეტ ი. მჭედლიშვილის ინიციატივით). ჩხიკვაძე გ., ქართული საბჭოთა ენციკლოპედია, ტ. 3, თბ., 1978. — გვ. 432. ჩხიკვაძე გ., ენციკლოპედია „საქართველო“, ტ. 2, თბ., 2012. — გვ. 349.
I Can't Give You Anything but Love, Baby

I Can't Give You Anything but Love, Baby — ამერიკული პოპულარული სიმღერა და ჯაზის სტანდარტი, მისი მუსიკის ავტორია ჯიმი მაკჰიუმი და ტექსტის ავტორია დოროთი ფილდსი. იგი პირველად შეასრულა ამერიკელმა ჯაზ მომღერალმა ადელაიდა ჰოლიმ 1928 წლის იანვარში ნიუ-იორკის ერთ-ერთ კლუბში ლიუ ლესლის მიერ დაწერილ თეატრალურ რევიუში შა­ვი შაშ­ვი, რომელიც მოგვიანებით წლის დასასრულს დაიდგა ბროდვეიზე და გახდა ერთ-ერთი ყველაზე წარმატებული მიუზიკლი. 2014 წელს ამერიკელმა ჯაზ მომღერალმა ტონი ბენეტი და ამერიკელმა პოპ მომღერალმა ლედი გაგა ჩაწერეს სიმღერის თავიანთი ვერსია სახელწოდებით I Can't Give You Anything but Love ერთობლივი ჯაზის სტანდარტების ალბომისათვის Cheek to Cheek (2014). სიმღერა გამოიცა 2014 წლის 19 აგვისტოს როგორც ალბომის მეორე სინგლი ლეიბლზე Interscope Records და Columbia Records. სიმღერის ტონის და გაგას ვერსიაში დამატებულია ახალი ტექსტი, ფორტეპიანო, ბასები და დრამი. სიმღერაში მათ ასევე შეცვალეს რამდენიმე მონაკვეთი სადაც ერთმანეთს სახელებით მიმართავენ. სიმღერამ კრიტიკოსების მხრიდან დაიმსახურა დადებითი შეფასება, განსაკუთრებით კი აღნიშნეს გაგას ვოკალი. ჩანაწერმა აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია. სიმღერის მხარდასაჭერამ ტონიმ და გაგამ გაგამოუშეს სტუდიური ვიდეო სადაც ასახულია სტუდიაში სიმღერის ჩაწერის ამსახველი კადრები. გარდა ამისა მათ სიმღერა შეასრულეს გაგას მესამე მსოფლიო ტურნეს artRAVE: The ARTPOP Ball 2014 წლის 13 სექტემბერის ისრაელის კონცერტზე და ასევე ერთობლივ მსოფლიო ტურნეზე Cheek to Cheek Tour. ციფრული ჩამონატვირთი I Can't Give You Anything but Love – 3:13 ციფრული ჩამონატვირთი – რემიქსები I Can't Give You Anything But Love (Giorgio Moroder Remix) – 3:36 I Can't Give You Anything But Love (Parov Stelar Mix) – 4:59 ტონი ბენეტი და ლედი გაგა – I Can't Give You Anything but Love (აუდიო) YouTube-ზე ტონი ბენეტი და ლედი გაგა – I Can't Give You Anything but Love (ვიდეო) YouTube-ზე ↑ Grow, Kory (19 აგვისტო, 2014). „Hear Lady Gaga and Tony Bennett's Latest 'Cheek to Cheek' Love Song“. Rolling Stone. Jann Wenner. ციტირების თარიღი: 19 აგვსიტო, 2014. შეამოწმეთ თარიღის პარამეტრი |accessdate= და |date=-ში (დახმარება) ↑ 2.0 2.1 Jazz Digital Songs: September 6, 2014. Billboard. დაარქივებულია ორიგინალიდან — 2014-11-27. ციტირების თარიღი: 29 აგვისტო, 2014. ↑ Tony Bennett and Lady Gaga – Cheek to Cheek – Deluxe Edition. iTunes Store. ციტირების თარიღი: 28 აგვისტო, 2014. ↑ Daw, Robbie. (6 ოქტომბერი, 2014) Giorgio Moroder's Remix Of Tony Bennett & Lady Gaga's 'I Can't Give You Anything But Love': Idolator Premiere. Idolator. Spin Media. ციტირების თარიღი: 6 ოქტომბერი, 2014.[მკვდარი ბმული]
ძილის პარალიზი

ძილის პარალიზი (დამბლა) — ფენომენი, რომელიც ხდება ადამიანის ჩაძინებისას ან გაღვიძებისას, როდესაც მას არ შეუძლია მოძრაობა, ლაპარაკი ან რეაგირება, ვინაიდან პარალიზებულია. ამას ხშირად მოჰყვება საშიში ჰალუცინაციები. ეს მოვლენა გრძელდება რამდენიმე წამიდან რამდენიმე წუთამდე და არ არის საშიში სიცოცხლისთვის ან ჯანმრთელობისთვის. მსოფლიოს მოსახლეობის 8%-ს სულ მცირე, ერთხელ, მაინც განუცდია ძილის პარალიზი. ძილის პარალიზი (დამბლა) უმეტესად გამოწვეულია ძილის უკმარისობით ან მემკვიდრეობითობით, თუმცა დაკავშირებულია სხვა დარღვევებთანაც, როგორებიც, მაგალითად, არის სტრესი და შფოთვა. ძილის პარალიზის შანსს კიდევ უფრო ზრდის გულაღმა წოლა ძილისას. მეცნიერებს სჯერათ, ამ მდგომარეობის გამომწვევი მიზეზია თვალების სწრაფი მოძრაობის, სწრაფი ძილის, პერიოდის გაწყვეტა. ძილის პარალიზის დროს ხშირია ზმუილის, სისინისა და ზუზუნის ხმების გაგება, ასევე სხვა მოჩვენებითი ხმების: საუბარი, ჩურჩული, ღრიალი. ამ ხმებს თან ახლავს ძლიერი ემოციები, როგორებიცაა შიში და პანიკა. ზოგიერთებს ასევე ჰქონიათ შეგრძნება, თითქოს დაფრინავდნენ ან ვიღაც საწოლიდან ათრევდათ. ხშირად ძილის პარალიზის დროს ტვინი ქმნის რეალისტურ ჰალუცინაციებს, მაგალითად, რამე ბნელი ფიგურის შემოსვლას ოთახში ან მის გამოჩენას ფანჯრის მიღმა, ასევე წარმოსახული არაამქვეყნიური არსების მიერ შეშინებას ან გაგუდვას, რომელსაც ახასიათებს მკერდზე დაწოლის, სიმძიმის შეგრძნება და სუნთქვის გაძნელება. ეს ჰალუცინაციები ძილის პარალიზის პერიოდში იწვევს ბევრ ფსიქოლოგიურ სიმპტომს, რომლებიც ააქტიურებს ადამიანის გადარჩენის ინსტინქტს, ანუ შებრძოლების ან გაქცევის უნარს, თუმცა უშედეგოდ, რადგან მოძრაობა, როგორც წესი, შეუძლებელია. ინფორმაცია ძილის შესახებ დაარქივებული 2016-03-06 საიტზე Wayback Machine. , სტენფორდის უნივერსიტეტის საიტი
აბრამოვის ბიუსტი

აბრამოვის ბიუსტი (რუს. Бюст Абрамова) — ძეგლი ქალაქ სემიკარაკორსკში, როსტოვის ოლქი, რუსეთის ფედერაცია. ძეგლი ეძღვნება თევზჭერის კოლმეურნეობის თავმჯდომარეს ივანე აბრამოვს. ბიუსტის ავტორია ივან მასლიჩენკო. ქალაქ სემიკარაკორსკში დგას რაიონის ცნობილი ადამიანების რამდენიმე ბიუსტი, მათ შორის: მწერალი ვ. ზაკრუტკინი, მწერალი ბ. კულიკოვი, მშენებელი ა. არაკანცევი, თევზის მრეწველობის ხელმძღვანელი ი. აბრამოვი. ამ ბიუსტების ავტორია ივანე ივანეს ძე მასლიჩენკო. ქალაქში აბრამოვის პროსპექტისა და არამანის პროსპექტის გადაკვეთაზე დადგეს ივანე ვასილის ძე აბრამოვის ბიუსტი. ივანე ვასილის ძე აბრამოვი დაიბადა 1922 წელს როსტოვის ოლქის სემიკარაკორკის რაიონის ხუტორ მოსტოვაიაში. იბრძოდა მეორე მსოფლიო ომში. დაჯილდოებულია წითელი დროშის ორდენით, სამამულო ომის ორი ორდენით, მედლებით. ომის შემდეგ, 1961 წლიდან მუშაობდა თევზის მრეწველობის კოლმეურნეობის თავმჯდომარედ. მისი ინიციატივით კოლმეურნეობაში შეიქმნა საინკუბაციო საამქრო, სადაც ხდებოდა წელიწადში 50 მლნ ლიფსიტის წარმოება. კოლმეურნეობამ თავისი თანამშრომლებისათვის ააგო კულტურის სახლი 400 ადგილზე, ბიბლიოთეკა, სპორტდარბაზი, საბავშვო ბაღი „ოქროს თევზი“. აბრამოვი დაჯილდოებულია ოქტომბრის რევოლუციის ორდენით, შრომის წითელი დროშის ორდენით. აქვს „რსფსრ-ის დამსახურებული მეთევზის“ წოდება. ი. ვ. აბრამოვი დაიღუპა 1985 წლის 9 ოქტომბერს. თევზის მრეწველობის კოლმეურნეობის დამაარსებლის ი. ვ. აბრამოვის ძეგლი დგას დაბალ მრგვალ კვარცხლბეკზე. ძეგლის ორივე მხარეს გაშენებულია ყვავილები. ძეგლის გარშემო ტერიტორია კეთილმოწყობილია. Семикаракорск. Бюсты известных земляков Семикаракорск. Известные люди. დაარქივებული 2018-03-26 საიტზე Wayback Machine. Известные земляки Выставка художника И.И. Масличенко დაარქივებული 2017-03-28 საიტზე Wayback Machine. Бюст Абрамова დაარქივებული 2017-07-01 საიტზე Wayback Machine.
დედაფუტკარა

დედაფუტკარა (Stachys) — მცენარეთა გვარი ტუჩოსანთა ოჯახისა. ერთწლოვანი და მრავალწლოვანი ბალახებია. აქვთ მორიგეობით განლაგებული ფოთლები, რთული, თავთავისებრ ყვავილედებად შეკრებილი ყვავილები. ცნობილია 200-მდე სახეობა, რომელიც გავრცელებულია მთელ მსოფლიოში. საქართველოში 16 სახეობაა, მ. შ. ფართოდაა გავრცელებული Stachys sylvytica (თაფლოვანი და საღებავი მცენარე), Stachys germanica (თაფლოვანი და ეთერზეთოვანი მცენარე), Stachys annya (ნათესების სარეველი) და სხვა. Stachys fruticulosa კავკასიის ენდემია. საქართველოში იზრდება ქართლისა და კახეთის მშრალ თიხნარ, ხშირად ოდნავ დამლაშებულ ფერდობებზე. ქართული საბჭოთა ენციკლოპედია, ტ. 3, თბ., 1978. — გვ. 432.
Anything Goes (კოულ პორტერის სიმღერა)

Anything Goes — ამერიკელი კომპოზიტორის და სიმღერების ავტორის კოულ პორტერის სიმღერა ამავე სახელწოდების მიუზიკლიდან — ყველაფერი მიდის (1934). წლების მანძილზე სიმღერა მრავალმა ჯაზ მომღერალმა ჩაწერა, მათ შორის არიან: ფრენკ სინატრა, ელა ფიცჯერალდი და ტონი ბენეტი, რომელმაც სიმღერა ხელმეორედ ჩაწერა 2014 წელს დუეტში ამერიკელ პოპ მომღერალ ლედი გაგასთან. 2014 წელს ამერიკელმა ჯაზ მომღერალმა ტონი ბენეტი და ამერიკელმა პოპ მომღერალმა ლედი გაგა ჩაწერეს სიმღერის თავიანთი ვერსია ერთობლივი ჯაზის სტანდარტების ალბომისათვის Cheek to Cheek (2014). სიმღერა გამოიცა 2014 წლის 29 ივლისი როგორც ალბომის პირველი სინგლი ლეიბლზე Interscope Records და Columbia Records. მისი მოულოდნელი მსოფლიო პრემიერა შედგა შუაღამისას iTunes-ზე, გაგას და ტონის სპეციალური ჯაზ კონცერტის — Cheek to Cheek Live! დასრულების შემდგომ. იმავე დღეს გაგა და ტონი ეწვივნენ დილის გადაცემას The Today Show, სადაც მოხდა ალბომის ოფიციალურად დაანოსნება. ინტერვიუს დასრულების შემდგომ გაგას ოფიციალურ ვიდოების პლათფორმა Vevo-ს გვერდზე გამოქვეყნდა სიმღერის სტუდიური ვიდეო, სადაც ასახულია სიმღერის ჩაწერის და აგრეთვე ალბომზე მუშაობის პროცესი. ვიდეო გადაღებულია ნიუ-იორკში 2013-2014 წლებში. სიმღერამ კრიტიკოსების მხრიდან დაიმსახურა დადებითი შეფასება, განსაკუთრებით კი აღნიშნეს გაგას ვოკალი. ჩანაწერმა აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია. სიმღერის მხარდასაჭერამ ტონიმ და გაგამ სიმღერა შეასრულეს ცოცხლად რამდენიმე სატელევიზიო შოუში და ერთობლივ მსოფლიო ტურნეზე Cheek to Cheek Tour. ციფრული ჩამონატვირთი Anything Goes – 2:03 სიმღერის ტექსტი[დაარქივებული] საიტზე MetroLyrics ტონი ბენეტი და ლედი გაგა – Anything Goes (ვიდეო) YouTube-ზე ↑ 1.0 1.1 Jazz Digital Songs: August 16, 2014. Billboard. Prometheus Global Media (8 აგვისტო, 2014). დაარქივებულია ორიგინალიდან — 2014-08-10. ციტირების თარიღი: 8 აგვისტო, 2014. ↑ Anything Goes – Single by Tony Bennett & Lady Gaga. iTunes Store. Apple Inc.. ციტირების თარიღი: 30 ივლისი, 2014. ↑ Japan Billboard Hot 100 Japanese. Billboard (1 ოქტომბერი, 2014). ციტირების თარიღი: 1 ოქტომბერი, 2014. ↑ Chart Search. Tophit for Tony Bennett & Lady Gaga. დაარქივებულია ორიგინალიდან — 2016-11-01. ციტირების თარიღი: 1 ნოემბერი, 2016. ↑ The UK Radio Airplay Chart: Week 37 |3= Sun Sep 07 to Sat Sep 13 inclusive. RadioMonitor. OCC. დაარქივებულია ორიგინალიდან — 2014-09-18. ციტირების თარიღი: 17 სექტემბერი, 2014.
კოულ პორტერი

კოულ ალბერტ პორტერი (დ. 9 ივნისი, 1891 — გ. 15 ოქტომბერი, 1964) — ამერიკელი კომპოზიტორი და სიმღერების ავტორი. დაიბადა მდიდრების ოჯახში, ინდიანაში და, ბაბუის სურვილის მიუხედავად, გადაწყვიტა, მუსიკას გაჰყოლოდა. პირველი წარმატება მოიპოვა 1920-იანებში, ხოლო 1930-იანებში ბროდვეის მუსიკალური სცენის ერთ-ერთი ცნობილი ავტორი იყო. ამასთან, იგი წერდა სიმღერების ტექსტებსაც. კოულ პორტერი საიტზე Curlie კოულ პორტერი კინოფილმების ინტერნეტ-მონაცემთა ბაზაში კოულ პორტერი — ნამუშევრები საიტზე Internet Archive კოულ პორტერი საიტზე Curlie კოულ პორტერის დისკოგრაფია Discogs-ზე კოულ პორტერი — ბროდვეის ინტერნეტ მონაცემთა ბაზაში (IBDb) (ინგლისური) კოულ პორტერის ფესტივალი ↑ Deutsche Nationalbibliothek Record #11879292X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Find a Grave — 1996. <a href="https://wikidata.org/wiki/Track:Q63056"></a>
მოროზოვსკის ღვთისმშობლის კვართის ეკლესია

მოროზოვსკის ღვთისმშობლის კვართის ეკლესია (რუს. Церковь Покрова Пресвятой Богородицы) — მართლმადიდებლური ეკლესია ქალაქ მოროზოვსკში, მოროზოვსკის რაიონი, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. ეკლესიის მისამართი: 347210, რუსეთი, როსტოვის ოლქი, ქ. მოროზოვსკი, პასტუხოვის ქუჩა, № 80. ღვთისმშობლის კვართის პირველი ეკლესია სტანიცა მოროზოვსკაიაში ააგეს 1902 წელს მრევლის შემოწირულობებით. იგი აკურთხეს 1903 წლის 15 თებერვალს. ოქტომბრის რევოლუციის შემდეგ ეკლესია მალევე დახურეს და შემდეგ სრულიად დაანგრიეს. 1984 წლის 19 სექტემბერს მოროზოვსკის რელიგიურმა საზოგადოებამ შეიძინა დაუსრულებელი სახლი სტანიცის მცხოვრებ ბორის ლიზენკოსაგან, რათა აეშენებინათ მოროზოვსკის საქლაქო აღმასკომის 1984 წლის 20 სექტემბრის № 211 გადაწყვეტილებით დანგრეული ტაძარი. ეკლესიის მოწყობის შემდეგ ეზოში აშენდა კელიები, სამზარეულო და სამეურნეო შენობა. 1989 წლის 15 სექტემბერს როსტოვისა და ნოვოცერკასკის მიტროპოლიტმა ვლადიმირმა ეკლესია აკურთხა ღვთისმშობლის კვართის სახელზე. მოგვიანებით ეკლესიასთან შეიქმნა საკვირაო სკოლა. ეკლესიაში დაცულია შმდეგი სიწმინდეები: ნიკოლოზ პოპოვის ხატი მისი წმინდა ნაწილით, მატრონა მოსკოველის ხატი მისი წმინდა ნაწილით, ღვთისმშობლის კვართის ხატი. 1999 წლიდან ეკლესიის წინამძღვარია ალექსანდრე პოჩტოვი, ღვთისმეტყველების კანდიდატი, რომელიც გულმოდგინე მოღვაწეობისათვის დაჯილდოებულია რუსეთის მართლმადიდებელი ეკლესიის მედლით „1812 წლის სამამულო ომში გამარჯვების 200 წლისთავის აღსანიშნავად“. Сайт храма Белокалитвенское благочиние. Все церкви и монастыри. Волгодонская епархия - приходы დაარქივებული 2017-11-11 საიტზე Wayback Machine. ↑ Морозовск. Церковь Покрова Пресвятой Богородицы. ↑ Свято-Покровский храм (Морозовск) ↑ Церковь в честь Покрова Божией Матери ↑ 4.0 4.1 Приход храма Покрова Пресвятой Богородицы ↑ Святыни храма ↑ Митрофорный протоиерей Александр Почтовый ↑ Награждение настоятеля храма
ფუტკრის ოჯახი

ფუტკრის ოჯახი — შედგება რამდენიმე ათასი მუშა ფუტკრისაგან, დედა ფუტკრისა და ზაფხულობით — მამალი ფუტკრებისაგან (რამდენიმე ასეულიდან ათასამდე). ფუტკარი მეთაფლია ქართული საბჭოთა ენციკლოპედია, ტ. 10, თბ., 1986. — გვ. 433.
ვილმოს გრილუსი

ვილმოს გრილუსი (უნგრ. Vilmos Gryllus, დ. 28 ოქტომბერი, 1951, ბუდაპეშტი) — უნგრელი მუსიკოსი, კომპოზიტორი და მომღერალი, ხალხური ჯგუფის Kaláка-ს დამფუძნებელი, კოშუტას პრემიის ლაურიანტი (2000). დაიბადა ბუდაპეშტში ვილმოს გრილუს-უფროსისა და ევა ფოგარასის ოჯახში. მისი უფროსი ძმა მუსიკოსი დანიელ გრილუსია, რომელიც ძმასთან ერთად არის Kaláka-ს დამფუძნებელი. ვილმოსი სწავლობდა ბუდაპეშტის ტექნოლოგიისა და ეკონომიკის უნივერსიტეტში არქიტექტურის ფაკულტეტზე, რომელიც დაამთავრა 1976 წელს. 1969 წელს მან თავის ძმასთან ერთად დააარსა Kaláka, István Mikó და Balázs Radványi. 1980 წელს ვილმოსს მიჰყავდა რადიო შოუ „Ki kopog?“ („ვინ აკაკუნებს?“) პეტერ ლევენტესთან და იდიკო დობრენტეისთან ერთად. 1991 წელს მან და პეტერ ლევენტემ შექმნეს წარმატებული საბავშვო სატელევიზიო შოუ „Égbőlpottyant mesék“ („ზღაპრები ციდან“), სადაც ბავშვები უგზავნიდნენ მათ თავიანთ ნახატებს, ხოლო ისინი ამ ნახატების მიხედვით თხზავდნენ ზღაპრებს. 1996 წლიდან ვილმოსი კვლავ გამოდიოდა Kaláka-სთან ერთად, ასრულებდა მუსიკას, რომელიც სხვადასხვა პოეტების ლექსებისგან შედგებოდა. პრემია სახელად კოშუტა (2000) პრემია Prima Primissima (Kaláka-სთვის, 2004) MTI ki kicsoda 2009. ed. Hermann Péter. Budapest: Magyar Távirati Iroda. 2008. ISBN 978-963-1787-283 ვილმოს გრილუსი კინოფილმების ინტერნეტ-მონაცემთა ბაზაში Официальный сайт Сайт группы Kaláka
დედაციხე

დედაციხე — მთავარი ციხის აღმნიშვნელი ზოგადი ქართული ტერმინი ძველად (შდრ. დედაქალაქი). ლეონტი მროველი (XI ს.) იხსენიებს კახეთისა და სამშვილდეს დედაციხეებს. ვახუშტი ბაგრატიონი (XVIII ს.) კახეთის დედაციხედ ბოჭორმას მიიჩნევდა. ქართულ წყაროებში დედაციხის სინონიმად გვხვდება აგრეთვე ტერმინი „თავადი ციხე“. ბერძენიშვილი დ., ენციკლოპედია „საქართველო“, ტ. 2, თბ., 2012. — გვ. ?.
მეზობლები (ქართული ტელესერიალი)

„მეზობლები“ — ქართული კომედიური ჟანრის სერიალი, რომელიც „DISPICTURES“-მა გადაიღო 2011 წელს რუსთავი 2-ის დაკვეთით. სერიალმა ვერ მოიპოვა დიდი რეიტინგი და კომპანიასაც არ ჰყოფნიდა ხარჯები სერიალისთვის, რის გამოც პროდიუსერმა და რეჟისორმა დავით იმედაშვილმა გადაღებები შეწყვიტა, ამიტომ უცნობია რამდენი სერია გადაიღეს. მთავარი გმირი არის სოსო, რომელიც ცხოვრობს საბურთალოზე თავის ცოლთან ქეთისთან ერთად, მათ ჰყავთ სამი შვილი ორი ტყუპი ბიჭები დიტო და ვატო და სამი წლის ქალიშვილი კატო, მათ გვერდით ცხოვრობენ სოსოს მშობლები ლია და ბიჭიკო ასევე სოსოს ძმა ნოდარი, რომელიც არის პოლიციელი. „DISPICTURES“ სერიალისთვის ამზადებდა დეკორაციას და გადღებები მიმდინარეობდა სამ სხვადასხვა პავილიონში. ბესარიონ შარაშიძე ციცინო ედიბერიძე მურად ალაშვილი ელენე რამიშვილი რევაზ ავალიანი თამუნა ჯიჯილავა ლევან ენუქიძე გვანცა ჟღენტი ნინი დავლიანიძე ანი ქვლივიძე მეზობლები 1 სერია მეზობლები 2 სერია მეზობლები პრომო მეზობლები Ambebi.ge
სილიციუმმჟავა

სილიციუმმჟავა (H2SiO3) — მყარი, ნახევრად გამჭვირვალე, სუსტი ორფუძიანი მჟავა. ვინაიდან სილიციუმის ოქსიდი (SiO2) წყალში არ იხსნება სილიციუმმჟავას მიღება შესაბამისი ოქსიდის წყალთან ურთიერთქმედებით შეუძლებელია. ამიტომ სილიციუმმჟავას სილიკატებზე (სილიციუმმჟავას მარილებზე) მჟავების ურთიერთქმედებით იღებენ. მაგ:Na2SiO3+H2SO4->Na2SO4+H2SiO3. სილიციუმმჟავა პოლიმერი, წყალში არ იხსნება, წარმოქმნის ლაბას ან კოლოიდურ ხსნარს. ფიზიკურად სილიციუმმჟავა ლაბისმაგვარია. თუ სილიციუმმჟავას წყალს მოვაშორებთ დარჩება ნახევრად გამჭვირვალე მყარი, ადვილად მსხვრევადი ფორებიანი ნივთიერება, რომელსაც კარგად გამოხატული ადსორბციული უნარი ახასიათებს. ეს არის სილიკაგელი, რომელიც ფართოდ გამოიყენება ადსორბენტად ან კატალიზატორების სარჩულად. მაგალითად, მის ზედაპირზე განაწილებული პლატინა გოგირდმჟავას კატალიზატორად გამოიყენება. ↑ 1.0 1.1 ქიმია უმაღლეს სასწავლებელში შემსვლელთათვის/ ვ. კოკოჩაშვილი, თ. კოკოჩაშვილი
აზერბაიჯანის ვიცე-პრეზიდენტი

აზერბაიჯანის რესპუბლიკის პირველი ვიცე-პრეზიდენტი (აზერ. Azərbaycan Respublikasının Birinci vitse-prezidenti) — აზერბაიჯანის პრეზიდენტის შემდეგ, მეორე უმაღლესი კონსტიტუციური თანამდებობა. ამჟამინდელი ვიცე-პრეზიდენტი აზერბაიჯანის პირველი ლედი მეჰრიბან ალიევაა. თანამდებობა საკონსტიტუციო ცვლილებების შედეგად შეიქმნა, რომელიც ამომრჩეველთა მიერ, 2016 წლის 26 სექტემბრის რეფერენდუმის დროს დამტკიცდა. მიმდინარე ცვლილება პრეზიდენტს უფლებას აძლევს, აირჩიოს ან გაათავისუფლოს პირველი ვიცე-პრეზიდენტი და სხვა ვიცე-პრეზიდენტები თანამდებობიდან. პირველი ვიცე-პრეზიდენტი გახდება იმ შემთხვევაში პრეზიდენტის მოვალეობის შემსრულებელი, თუ პრეზიდენტი თანამდებობიდან გადადგება ან ქმედუუნაროა. ამ თანამდებობის შექმნამდე, ეს მოვალეობა პრემიერ-მინისტრს ეკუთვნოდა, რომელიც ამჟამად პირველი ვიცე-პრეზიდენტის შემდეგ ქვეყანაში მეორე ადამიანია. ვიცე-პრეზიდენტი თანამდებობაზე ყოფნის დროს, სარგებლობს იმუნიტეტით და არ შეიძლება მისი დაპატიმრება, ბრალის წაყენება ან განაჩენის გამოტანა, გარდა დანაშაულის ადგილზე დაკავების შემთხვევებისა. ვიცე-პრეზიდენტის ხელშეუხებლობა შეიძლება შეჩერებული იყოს აზერბაიჯანის რესპუბლიკის პრეზიდენტის მიერ აზერბაიჯანის რესპუბლიკის გენერალური პროკურორის წარდგინების საფუძველზე. აზერბაიჯანის რესპუბლიკის პირველი ვიცე-პრეზიდენტისა და მისი ოჯახის უზრუნველყოფა ხორციელდება სახელმწიფოს ხარჯზე, ასევე მათი უსაფრთხოების უზრუნველყოფა ხდება დაცვის სპეცსამსახურების დახმარებით. იმისათვის, რომ პირი გახდეს ქვეყნის ვიცე-პრეზიდენტი, ვალდებულია იყოს აზერბაიჯანის მოქალაქე, ჰქონდეს არჩევნებში მონაწილეობის უფლება, ჰქონდეს უმაღლესი განათლება და არ გააჩნდეს სხვა სახელმწიფოების მიმართ რაიმე ვალდებულება. 2017 წლის 21 თებერვალს, პრეზიდენტმა ილჰამ ალიევმა, თავისი მეუღლე მეჰრიბან ალიევა, ქვეყნის პირველ ვიცე-პრეზიდენტად დანიშნა. აზერბაიჯანის რესპუბლიკის პირველი ვიცე-პრეზიდენტის სამდივნოს ხელმძღვანელი - ალტაი გასანოვი პირველი ვიცე-პრეზიდენტის სამდივნოს უფროსის მოადგილე - მეხტი დადაშვი პირველი ვიცე-პრეზიდენტის სამდივნოს უფროსის მოადგილე - ფარიზ რზაევი პირველი ვიცე-პრეზიდენტის თანაშემწე - ანარ ალეკბეროვი პირველი ვიცე-პრეზიდენტის თანაშემწე - იუსუფ მამედალიევი პირველი ვიცე-პრეზიდენტის თანაშემწე - ელჩინ ამირბეკოვი პირველი ვიცე-პრეზიდენტის თანაშემწე - გიუნდუზ ქერიმოვი აზერბაიჯანის პირველი ვიცე-პრეზიდენტის ოფიციალური საიტი ↑ „Mehriban Aliyeva appointed first vice-president of Azerbaijan“ (ინგლისური). APA Information Agency, APA. დაარქივებულია ორიგინალიდან — 2017-09-04. ციტირების თარიღი: 2017-04-20. ↑ What powers does Azerbaijan’s First Vice-President have? დაარქივებული 2017-02-22 საიტზე Wayback Machine. Azerbaijan Press Agency 21 February 2017 ↑ „What powers does Azerbaijan’s First Vice-President have?“. Azerbaijan Press Agency. 21 February 2017. დაარქივებულია ორიგინალიდან — 22 თებერვალი 2017. ციტირების თარიღი: 21 February 2017. ↑ „Meeting of Security Council held under chairmanship of President Ilham Aliyev VIDEO“ (ინგლისური). Azertag. 21 February 2017. ციტირების თარიღი: 11 March 2017.